Kun Herra siunaa
Jos oisi koti köyhäkin,
 se asunto on herttaisin,
 kun Herra siunaa.
 Ja leiväks’ kasvaa murunen,
 ei lopu jauhot vakkasen,
 kun Herra siunaa.

 Ihana aamuhetki on
 ja joka askel vaaraton,
 kun Herra siunaa.
 Ei synkkä yökään peloita,
 sä olet aina turvassa,
 kun Herra siunaa.

 Ja lapsi kasvaa, vaurastuu,
 kuin kesämailla nuori puu,
 kun Herra siunaa.
 Ja hyvä siemen oraallen
 käy sydämissä pienoisten,
 kun Herra siunaa.

1898.